[bookmark: _Hlk49168340]5. pielikums
Atklāta konkursa “Vieglo un smago automašīnu un traktortehnikas
tehniskā apkope, remonts, rezerves daļu piegāde”
identifikācijas Nr. SIA RNP 2024/1
nolikumam
PROJEKTS

LĪGUMS
Par vieglo automašīnu apkopi, remontu un rezerves daļu piegādi

Rīgā	Līguma datumu un numuru skatīt paraksta zonā

SIA „Rīgas namu pārvaldnieks”, reģistrācijas Nr. 40103362321 (turpmāk – Pasūtītājs), kuru saskaņā ar ________________________________ pārstāv _____________________________, no vienas puses, un
____ „_______________”, reģistrācijas Nr.______________ (turpmāk – Izpildītājs)[footnoteRef:1], kuru saskaņā ar ___________________________ pārstāv __________________________________, no otras puses, [1:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 

turpmāk Pasūtītājs un Izpildītājs kopā saukti kā Puses, bet katrs atsevišķi - Puse,
pamatojoties uz atklāta konkursa “Vieglo un smago automašīnu un traktortehnikas tehniskā apkope, remonts, rezerves daļu piegāde”, identifikācijas Nr. SIA RNP 2024/1 (turpmāk – Iepirkums) rezultātu iepirkuma 2. daļā, noslēdz šādu līgumu (turpmāk – Līgums):
1. Līguma priekšmets
1.1. [bookmark: _Ref367861372][bookmark: _Ref367964573]Pasūtītājs pasūta un samaksā, bet Izpildītājs apņemas ar saviem resursiem veikt Pasūtītāja valdījumā esošo vieglo automašīnu (turpmāk – Transportlīdzekli vai Transportlīdzeklis) tehnisko apkopi un remontu (turpmāk – Pakalpojumi vai Pakalpojums), kā arī veikt rezerves daļu un materiālu (turpmāk – Preces vai Prece) piegādi.
1.2. Pakalpojuma izpilde un Preces piegāde notiek saskaņā ar Pasūtītāja norādījumiem, Līguma noteikumiem, Līguma 1. pielikumu “Tehniskā specifikācija” (turpmāk – Tehniskā specifikācija), Līguma 2. pielikumu “Finanšu piedāvājums” (turpmāk – Finanšu piedāvājums), kā arī saskaņā ar spēkā esošajiem normatīvajiem aktiem un standartiem, kas saistīti ar Pakalpojuma sniegšanu un Preces piegādi.
1.3. Detalizēts Pakalpojuma apraksts, Preces piegādes un Pakalpojuma izpildes noteikumi un prasības tek uzrādīti Tehniskajā specifikācijā.
1.4. Par Līguma noteikumiem atbilstošu Preci un kvalitatīvu Pakalpojumu Līguma izpratnē saprotami Pakalpojums un Prece, ko Izpildītājs piegādā un veic ar saviem resursiem, izmantojot savu darbaspēku un profesionālās iemaņas Līgumā noteiktajā apjomā, kārtībā, termiņā un kvalitātē, atbilstoši Līguma noteikumiem, spēkā esošo normatīvo aktu prasībām un Pasūtītāja norādījumiem.
1.5. Pasūtītājs ir tiesīgs pasūtīt preces un pakalpojumus, kas nav iekļauti Tehniskajā specifikācijā, ja šādu pakalpojumu un preču izmaksas nepārsniedz 10% (desmit procentus) no paredzamās Līguma cenas bez pievienotās vērtības nodokļa (turpmāk – PVN). Šajā gadījumā Pasūtītājs ir tiesīgs pieprasīt Izpildītājam preču un pakalpojumu izmaksu kalkulāciju un attaisnojuma dokumentus, kas to apliecina.
2. Līguma, Pakalpojuma un Preces cena
2.1. Paredzamā Līguma cena ir līdz 120 000,00 EUR (viens simts divdesmit tūkstošiem eiro un 00 centiem) bez PVN. PVN tiek piemērots spēkā esošo normatīvo aktu noteiktajā kārtībā un apmērā.
2.2. Pasūtītājam nav pienākums izlietot visu Līguma cenu.
2.3. Gadījumā, ja Līguma izpildes laikā Pasūtītājs nav izlietojis visu Līguma cenu, Izpildītājs nav tiesīgs celt par to pretenzijas un pieprasīt Līguma cenas samaksu pilnā apmērā.
2.4. Pakalpojuma cena tiek noteikta Finanšu piedāvājumā atbilstoši Izpildītāja iesniegtajam piedāvājumam Iepirkumā.
2.5. [bookmark: _Toc336440089][bookmark: _Hlk113524175]Pasūtītājs pērk Preci par mazumtirdzniecības cenu, izmantojot Finanšu piedāvājumā noteikto pastāvīgo atlaidi katrai Precei.
2.6. Preces cenā ir iekļauta Preces vērtība, visas Preces izmaksas, visi valsts un pašvaldības noteiktie nodokļi (izņemot PVN), nodevas, kā arī citas ar Līguma izpildi saistītās izmaksas.
2.7. Izpildītājs Līguma darbības laikā nav tiesīgs samazināt Līguma 2.5. punktā noteikto pastāvīgo atlaidi.
2.8. Līguma cenā un Finanšu piedāvājumā norādītajā Pakalpojuma cenā ir iekļautas visas izmaksas, kas saistītas ar Līguma un tajā noteiktā Pakalpojuma izpildi, tajā skaitā instrumenti un iekārtas, Pakalpojuma veikšanā iesaistīto darbinieku atalgojums, virsizdevumi, peļņa, transporta izmaksas un citas izmaksas, kas nepieciešamas pilnīgai un kvalitatīvai Līguma un Pakalpojuma izpildei, kā arī visi nodokļi (izņemot PVN), nodevas un izmaksas atļauju saņemšanai no trešajām personām u.c. izdevumi.
2.9. Finanšu piedāvājumā norādītās cenas var tikt pārskatītas, pamatojoties uz inflācijas/deflācijas objektīvi radīto cenu kāpumu vai kritumu nozarē, pamatojoties uz Centrālās statistikas pārvaldes datiem. Darbu cenas pārskatīšana ir iespējama tādā gadījumā, ja Līguma darbība ilgst vairāk par 12 (divpadsmit) mēnešiem no Līguma spēkā stāšanās dienas un Darbu cenas izmaiņas kopumā nepārsniedz 10 % (desmit procentus) no paredzamās Līguma cenas bez PVN. Darbu cena atbilstoši šajā Līguma punktā noteiktajai kārtībai, var tikt pārskaitīta ne biežāk kā 1 (vienu) reizi 12 (divpadsmit) mēnešos, ja par to rakstiskā veidā kāda no Pusēm ir pieprasījusi otrai Pusei. Par izmaiņām Darbu cenā Puses noslēdz vienošanos, kas kļūst par neatņemamu Līguma sastāvdaļu, un šīs izmaiņas stājas spēkā ar nākamā mēneša 1. (pirmo) datumu.
2.10. [bookmark: _Hlk155357218]Ja Pasūtītājs konstatē, ka Pasūtītāja pasūtītās un Izpildītāja piedāvātās Preces cena pārsniedz attiecīgas Preces tā brīža vidējo tirgus cenu, Izpildītājs piegādā un pārdod Preci par šo vidējo tirgus cenu. Ja Izpildītājs atsakās pārdod Preci par vidējo tirgus cenu, Pasūtītājs ir tiesīgs atteikties no šīs Preces iegādes no Izpildītāja un iegādāties Preci par vidējo tirgus cenu no jebkura cita tirgotāja. Šā Līguma punkta noteikumi tiek piemēroti arī Pakalpojuma izpildē izmantojamajiem materiāliem un rezerves daļām.
3. Līguma saistību izpildes nodrošinājums
3.1. Izpildītājs ne vēlāk kā 10 (desmit) darba dienu laikā pēc Līguma abpusējas parakstīšanas iesniedz Pasūtītājam Līguma saistību izpildes nodrošinājumu kā neatsaucamu beznosacījumu bankas garantiju (turpmāk – Bankas garantija) vai neatsaucamu pirmā pieteikuma beznosacījumu Līguma izpildes apdrošināšanas polisi (turpmāk – Apdrošināšanas polise) par Līguma saistību izpildes nodrošinājuma kopējo summu 2 400,00 EUR (divi tūkstoši četri simti tūkstoši eiro un 00 centi).
3.2. Bankas garantijas un Apdrošināšanas polises garantijām ir jābūt pakļautām Vienotajiem pieteikuma garantiju noteikumiem (the Uniform Rules for Demand Guarantees) (2010.gada redakcija, Starptautiskās Tirdzniecības palātas publikācija Nr.758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieteikuma garantiju noteikumi, piemērojami Latvijas Republikas normatīvie akti.
3.3. Apdrošināšanas polisē ir jābūt iekļautiem šādiem īpašiem nosacījumiem:
3.3.1. ar Apdrošināšanas polisi tiek apdrošinātas visas Izpildītāja Līguma izpildes saistības, tai skaitā:
3.3.1.1. atbildība par līgumsaistību nekvalitatīvu vai nesavlaicīgu izpildi, vai neizpildi vispār, t.sk., ja Pasūtītājs izmanto Līgumā noteiktās tiesības vienpusēji izbeigt Līgumu tajā minēto iemeslu dēļ;
3.3.1.2. atbildība par Pasūtītājam nodarītajiem zaudējumiem, kurus ar prettiesisku  darbību vai neuzmanību nodarījis Izpildītājs vai tā pieaicinātie apakšuzņēmēji (t.sk. Izpildītāja vai tā apakšuzņēmēju izmantoto materiālu un iekārtu, tehnikas nepareizas izmantošanas rezultātā radītie zaudējumi Pasūtītājam);
3.3.1.3. Izpildītājam piemērotie līgumsodi (ja tādi tiek aprēķināti) par līguma saistību nekvalitatīvu izpildi, nesavlaicīgu izpildi vai neizpildi vispār.
3.4. Izpildītājs Bankas garantiju vai Apdrošināšanas polisi un dokumentu par apdrošināšanas prēmijas samaksu Izpildītājs iesniedz Pasūtītājam kādā no šādiem veidiem:
3.4.1. elektroniski Līguma 16.1.1. vai 16.1.2. apakšpunktā noteiktajā kārtībā, ja iesniedzamais dokuments ir sagatavots elektroniski;
3.4.2. Līguma 16.1.3.  vai 16.1.4. apakšpunktā noteiktajā kārtībā, ja iesniedzamais dokuments ir sagatavots papīra formā.
3.5. Bankas garantijai vai Apdrošināšanas polisei jābūt spēkā visā Līguma darbības laikā.
3.6. Ja tiek pagarināts Līguma darbības termiņš, Izpildītājs ne vēlāk, kā 10 (desmit) darba dienu laikā pēc Pušu vienošanās par Līguma darbības termiņa pagarināšanu stāšanās spēkā iesniedz Pasūtītājam Līguma saistību izpildes nodrošinājumu ar spēkā esošu darbības termiņu laikā posmā, par kuru pagarināts Līguma darbības termiņš.
3.7. Izpildītājs nav tiesīgs uzsākt Pakalpojuma sniegšanu pirms Līguma saistību izpildes nodrošinājuma iesniegšanas Pasūtītājam.
4. Civiltiesiskās atbildības apdrošināšana
4.1. Izpildītājs, ne vēlāk kā 10 (desmit) darba dienu laikā no Līguma spēkā stāšanās dienas, iesniedz Pasūtītājam Līguma 3.4. punkta noteiktajā kārtībā civiltiesiskās atbildības apdrošināšanas polises un maksājuma dokumenta, kas apliecina Izpildītāja apdrošināšanas prēmijas samaksu, kopijas.
4.2. Civiltiesiskās atbildības apdrošināšanas minimālajam atbildības līmenim jābūt ne mazākam par 100 000,00 EUR (viens simts tūkstoši eiro un 00 centi).
4.3. Civiltiesiskās atbildības apdrošināšanas līgumu Izpildītājs slēdz ar nosacījumu, ka, iestājoties apdrošināšanas gadījumam, apdrošināšanas atlīdzība tiek izmaksāta tieši Pasūtītājam vai zaudējumus cietušajai trešajai personai.
4.4. Izpildītājs nodrošina Līguma noteikumiem atbilstošas civiltiesiskās atbildības apdrošināšanas polises spēkā esamību visā Līguma darbības laikā.
4.5. Izpildītājs iesniedz Pasūtītājam jaunu civiltiesiskās atbildības apdrošināšanas polisi ne vēlāk kā 10 (desmit) darba dienas pirms iepriekšējas civiltiesiskās atbildības apdrošināšanas polises darbības izbeigšanās.
4.6. Civiltiesiskās atbildības apdrošināšanas polise un dokuments par prēmijas samaksu tiek pievienoti Līgumam kā pielikums un kļūst par Līguma neatņemamu sastāvdaļu.
4.7. Izpildītājs nav tiesīgs uzsākt Pakalpojuma izpildi un Preces piegādi pirms civiltiesiskās atbildības apdrošināšanas polises un dokumenta par prēmijas samaksu iesniegšanas Pasūtītājam.
5. Apakšuzņēmējs
5.1. Izpildītājs, ievērojot Publisko iepirkumu likumu, Līguma noteikumus, kā arī citu normatīvo aktu prasības ir tiesīgs Līguma izpildē piesaistīt apakšuzņēmējus.
5.2. Izpildītājs ir tiesīgs Līguma darbības laikā apakšuzņēmēja nomaiņu vai jauna apakšuzņēmēja iesaisti Līguma izpildē veikt tikai ar Pasūtītāja rakstveida piekrišanu. Izpildītājs par plānoto apakšuzņēmēja nomaiņu vai jauna apakšuzņēmēja iesaisti Līguma izpildē paziņo Pasūtītājam rakstveidā.
5.3. Ja Izpildītājs plāno nomainīt apakšuzņēmēju, uz kura iespējām ir balstījies, iesniedzot piedāvājumu Iepirkumā, Izpildītājs lūgumam par apakšuzņēmēja nomaiņu pievieno dokumentus, kas pierāda jaunā apakšuzņēmēja atbilstību Iepirkumā izvirzītajām prasībām tādā apjomā, kādā Izpildītājs savā piedāvājumā ir balstījies uz nomaināmā apakšuzņēmēja iespējām.
5.4. [bookmark: _Hlk127435229]Attiecībā uz Izpildītāja piedāvāto jauno apakšuzņēmēju, ar kuru Izpildītājs plāno aizstāt līdzšinējo apakšuzņēmēju, uz kura iespējām Izpildītājs ir balstījies, iesniedzot piedāvājumu Iepirkumā, un apakšuzņēmēju, kuram Izpildītājs plāno nodot Pakalpojuma izpildi, kura vērtība ir vismaz 10 000,00 EUR, Pasūtītājs veic pārbaudi par tā atbilstību Publisko iepirkumu likuma 42. pantā noteiktajiem izslēgšanas nosacījumiem attiecībā uz to dienu, kad Pasūtītājs no Izpildītāja ir saņēmis attiecīgumu lūgumu.
5.5. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Līguma izpildē ne vēlāk kā 5 (piecu) darba dienu laikā pēc tam, kad saņēmis no Izpildītāja visu informāciju un dokumentus, kas nepieciešami lēmuma pieņemšanai, un rakstiski par to informē Izpildītāju.
5.6. Pasūtītājs atsaka jauna apakšuzņēmēja, kuram plānots nodot Pakalpojuma izpildi, kura vērtība ir vismaz 10 000,00 EUR, iesaisti Līguma izpildē vai apakšuzņēmēja, ar kuru aizstāj apakšuzņēmēju, uz kura iespējām Izpildītājs ir balstījies, iesniedzot piedāvājumu Konkursā, nomaiņu Publisko iepirkumu likuma 62. pantā noteiktajos gadījumos. Pasūtītājs pārbaudi par šajā apakšpunktā minēto apakšuzņēmēju atbilstību Publisko iepirkumu likuma 42. pantā noteiktajiem izslēgšanas nosacījumiem veic tajā datumā, kad pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju.
5.7. Izpildītājs koordinē apakšuzņēmēju darbību un uzņemas pilnu atbildību par apakšuzņēmēju sniegtā Pakalpojuma atbilstību Līgumā paredzētajiem Pakalpojuma izpildes noteikumiem, t.sk. par Pakalpojuma kvalitāti un izpildes termiņu.
5.8. Izpildītājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Izpildītāja maksātnespējas procesa gadījumā.
5.9. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistīto apakšuzņēmēju.
6. Pakalpojuma pasūtīšana, izpilde un pieņemšana
6.1. Pasūtītājs pasūta Pakalpojumu pēc nepieciešamības, iesniedzot Izpildītājam Pakalpojuma pieteikumu (turpmāk – Pakalpojuma pieteikums) Līguma 16.1.2. apakšpunktā noteiktajā kārtībā, papildus telefoniski informējot Līguma 16.2.2. apakšpunktā norādīto Izpildītāja pilnvaroto personu (turpmāk – Izpildītāja pilnvarotā persona) par Pakalpojuma pieteikuma iesniegšanu. Pakalpojuma pieteikumu iesniedz Līguma 16.2.1. apakšpunktā minētā Pasūtītāja pilnvarotā persona (turpmāk – Pasūtītāja pilnvarotā persona).
6.2. Pakalpojuma pieteikumā Pasūtītājs norāda:
6.2.1. Transportlīdzekļa, kuram ir jāveic tehniskā apkope vai remonts, marku, modeli un valsts reģistrācijas numuru;
6.2.2. Pasūtītāja atbildīgo personu (turpmāk – Pasūtītāja atbildīgā persona), kura ir tiesīga pieņemt Transportlīdzekli/Pakalpojumu pēc Pakalpojuma izpildes un parakstīt Transportlīdzekļa/Pakalpojuma nodošanas – pieņemšanas aktu, vārdu, uzvārdu un tālruņa numuru;
6.2.3. citu nepieciešamu informāciju.
6.6. [bookmark: _Hlk113257821]Transportlīdzekli Izpildītājam Pakalpojuma izpildei nodod Pasūtītāja pilnvarotā persona vai Pasūtītāja darbinieks – Transportlīdzekļa vadītājs, Pieteikuma iesniegšanas dienā, uzrādot Izpildītājam vadītāja apliecību vai personu apliecinošu dokumentu. Izpildītājs pieņem Pakalpojuma pieteikumā norādīto Transportlīdzekli ar Transportlīdzekļa nodošanas – pieņemšanas aktu, kurā norāda Pasūtītāja Transportlīdzekļa marku un modeli, valsts reģistrācijas numuru, vizuālo stāvokli, Transportlīdzekļa pieņemšanas datumu un laiku, Pasūtītāja pilnvarotās personas vai Transportlīdzekļa vadītāja amatu, vārdu un uzvārdu, kā arī Izpildītāja pārstāvja, kas pieņēma Transportlīdzekļi, amatu, vārdu un uzvārdu.
6.7. Izpildītājam ir jānodrošina Pasūtītāja Transportlīdzekļa brīva iebraukšana Izpildītāja teritorijā.
6.8. Izpildītājs ne vēlāk kā 5 (piecu) darba dienu laikā pēc Pieteikuma saņemšanas un Transportlīdzekļa pieņemšanas no Pasūtītāja, veic Transportlīdzekļa tehniskā stāvokļa diagnostiku, sagatavo un iesniedz Pasūtītājam Līguma 16.1.2. apakšpunktā noteiktajā kārtībā Pakalpojuma izmaksu tāmi (turpmāk – Tāme) saskaņošanai.
6.9. Tāmē Izpildītājs norāda Pakalpojuma ietvaros veicamo darbu nosaukumus, izpildes termiņu (dienās), Pakalpojuma izpildei paredzēto darba stundu skaitu un oriģinālo un/vai alternatīvo rezerves daļu izmaksas par šo darbu veikšanu.
6.10. Pasūtītājs 1 (vienas) darba dienas laikā no Tāmes saņemšanas dienas no Izpildītāja:
6.10.1. ja nav iebildumi par Tāmē norādīto, saskaņo Tāmi, iesniedzot Izpildītājam Līguma 16.1.2. apakšpunktā noteiktajā kārtībā atbilstošu saskaņojumu, vai
6.10.2. ja ir iebildumi par Tāmē norādīto, atsaka Tāmes saskaņošanu, precizē Pakalpojuma apjomu, cenu un/vai izpildes termiņu un iesniedz Izpildītājam Līguma 16.1.2. apakšpunktā noteiktajā kārtībā motivētus iebildumus.
6.11. Līguma 6.10.2. apakšpunktā noteiktajā gadījumā Izpildītājs ne vēlāk kā 1 (vienas) darba dienas laikā no iebildumu saņemšanas dienas no Pasūtītāja, iesniedz jaunu Tāmi, ņemot vērā Pasūtītāja izteiktos iebildumus. Atkārtoti sagatavotās Tāmes saskaņošana notiek saskaņā ar Līguma 6.10. punktā noteikto.
6.12. Izpildītājs uzsāk Pakalpojuma sniegšanu tikai pēc Tāmes saskaņojuma saņemšanas no Pasūtītāja.
6.13. Izpildītājs uzsāk Pakalpojuma izpildi 1 (vienas) darba dienas laikā no Pasūtītāja Pakalpojuma Tāmes saskaņošanas dienas.
6.14. Pakalpojuma maksimālais izpildes termiņš ir ne vēlāk kā 5 (piecas) darba dienas no Pakalpojuma Tāmes saskaņošanas dienas.
6.15. Par visiem gadījumiem, kad nepieciešama rezerves daļu un/vai materiālu pasūtīšana un Pakalpojuma izpildes termiņš balstīts uz rezerves daļu piegādātāju sniegtajām ziņām, kā arī kad Pakalpojuma izpildes gaitā ir jāmaina Pakalpojuma apjoms vai Pakalpojuma apjoms pārsniedz saskaņotajā Tāmē norādīto, Izpildītājam nekavējoties, bet ne vēlāk ka 1 (vienas) darba dienas laikā no šo apstākļu konstatācijas brīža par tiem ir jāinformē Pasūtītājs Līguma 16.1.2. apakšpunktā noteiktajā kārtībā, jautājuma izlemšanai par turpmāko Pakalpojuma izpildes gaitu.
6.16. Ja Izpildītājs nevar izpildīt Pakalpojumu Līguma 6.14. punktā noteiktajā termiņā objektīvu un pamatotu iemeslu dēļ (rezerves daļu piegādes iespējas un termiņi u.c.), Izpildītājs Līguma 16.1.2. apakšpunktā noteiktajā kārtībā saskaņo ar Pasūtītāju Pakalpojuma izpildes termiņa pagarināšanu.
6.17. Pasūtītājam nav pienākums veikt samaksu par Pakalpojumu, kura veikšanai nav saņemts Pasūtītāja saskaņojums.
6.18. Par Pakalpojuma izpildi tiek sastādīts un abpusēji parakstīts Transportlīdzekļa/Pakalpojuma nodošanas - pieņemšanas akts, kuru paraksta Izpildītāja pilnvarotā persona, Pakalpojuma pieteikumā norādītā Pasūtītāja atbildīgā personā vai cita persona, ko Pasūtītājs ir pilnvarojis pieņemt Pakalpojumu un parakstīt nodošanas – pieņemšanas aktu. Pakalpojums uzskatāms par izpildītu ar Transportlīdzekļa/Pakalpojuma nodošanas-pieņemšanas akta abpusējas parakstīšanas brīdi.
6.19. Izpildītājs pēc Transportlīdzekļa pieņemšanas tehniskajai apkopei/remontam no Pasūtītāja ar Transportlīdzekļa nodošanas – pieņemšanas aktu ir mantiski atbildīgs par Transportlīdzekļa saglabāšanu un tā tehnisko stāvokli līdz tā nodošanas brīdim Pasūtītājam ar Transportlīdzekļa/Pakalpojuma nodošanas – pieņemšanas aktu (Līguma 6.18. punkts). Izpildītājs sagatavo Transportlīdzekļa/Pakalpojuma nodošanas – pieņemšanas aktu par katru Transportlīdzekli atsevišķi.
6.20. Līguma 6.19. punktā minētajā Transportlīdzekļa/Pakalpojuma nodošanas - pieņemšanas aktā jānorāda:
6.20.1. Transportlīdzekļa pieņemšanas tehniskajai apkopei/remontam datums un laiks;
6.20.2. [bookmark: _Hlk113522864]datums un laiks, kad Transportlīdzeklis tiek nodots Pasūtītājam pēc Pakalpojuma izpildes;
6.20.3. Transportlīdzekļa marka, modelis un valsts reģistrācijas numurs;
6.20.4. Transportlīdzekļa odometra rādījums;
6.20.5. degvielas atlikums;
6.20.6. vizuālie defekti;
6.20.7. norāde par to, ka Transportlīdzeklis nodots darba kārtībā.
6.21. Izpildītājs kopā ar Transportlīdzekļa/Pakalpojuma nodošanas - pieņemšanas aktu nodod Pasūtītājam izmaksu kalkulāciju, kurā tiek norādīts Pakalpojumu izpildes laikā izpildīto darbu un to normstundu skaits, izlietotās rezerves daļas un materiāli (norādot atbilstošas mērvienības un daudzumu).
6.22. Pasūtītājs pārbauda un izvērtē izpildīto Pakalpojumu un, ja Pakalpojums izpildīts kvalitatīvi, atbilstoši Līguma 1.4. punktā noteiktajam, pieņem Pakalpojumu un paraksta Transportlīdzekļa/Pakalpojuma nodošanas – pieņemšanas aktu.
6.23. Ja Pasūtītājs uzskata, ka Pakalpojums izpildīts nekvalitatīvi jeb neatbilstoši Līguma 1.4. punktā noteiktajam, Pasūtītājs atsaka Pakalpojuma pieņemšanu un Transportlīdzekļa/Pakalpojuma nodošanas – pieņemšanas akta parakstīšanu un iesniedz Izpildītājam Līguma 16.1.2. apakšpunktā noteiktajā kārtībā Pakalpojuma neatbilstības aktu.
6.24. Līguma 6.23. punktā noteiktajā gadījumā Izpildītājs ne vēlāk kā 5 (piecu) darba dienu laikā pēc Pakalpojuma neatbilstības akta saņemšanas no Pasūtītāja par saviem līdzekļiem novērš aktā norādītos Pakalpojuma neatbilstības/trūkumus. Pēc Izpildītāja Pakalpojuma neatbilstību/trūkumu novēršanas tiek veikta atkārtota Pakalpojuma pieņemšana šajā Līguma nodaļā noteiktajā kārtībā.
6.25. Transportlīdzekļa/Pakalpojuma nodošanas – pieņemšanas akta parakstīšana neatbrīvo Izpildītāju no atbildības par Pakalpojuma neatbilstībām, kas atklājas pēc Pasūtītāja Pakalpojuma pieņemšanas.
6.26. Ja pēc Transportlīdzekļa/Pakalpojuma nodošanas–pieņemšanas akta abpusējas parakstīšanas Pasūtītājs konstatē, ka Pakalpojums ir veikts nekvalitatīvi, Līguma nosacījumiem neatbilstoši, Pasūtītājs par to iesniedz Izpildītājam Līguma 16.1.2. apakšpunktā noteiktajā kārtībā pretenziju un uzaicina Izpildītāju ierasties pretenzijā norādītajā vietā un laikā Pakalpojuma neatbilstības akta sastādīšanai par konstatētajām neatbilstībām/trūkumiem. Izpildītāja neierašanās gadījumā Pasūtītājs ir tiesīgs sastādīt minēto aktu bez Izpildītāja klātbūtnes, iesniedzot to Izpildītājam kādā no Līguma 16.1. punkta apakšpunktos paredzētajiem dokumentu iesniegšanas veidiem. Izpildītāja vienpusēji sagatavots un iesniegts Pakalpojuma neatbilstības akts ir saistošs Izpildītājam, un tam ir tādas pašas tiesiskās sekas kā abpusēji parakstītajam aktam.
6.27. Līguma 6.26. punktā noteiktajā gadījumā Izpildītājam Līguma 6.24. punktā noteiktajā termiņā pēc Pakalpojuma neatbilstības akta saņemšanas no Pasūtītāja ir jānovērš šajā aktā norādītās Pakalpojuma neatbilstības.
6.28. Gadījumā, ja Pasūtītājs konstatē Pakalpojuma izpildes laikā Transportlīdzeklim nodarītos bojājumus, par kuru rāšanos nav vainojams Pasūtītājs, Pasūtītājs konstatētos bojājumus ieraksta Transportlīdzekļa/Pakalpojuma nodošanas-pieņemšanas aktā. Šajā gadījumā Izpildītājam par saviem līdzekļiem ir jānovērš konstatētie bojājumi ne vēlāk kā 5 (piecu) darba dienu laikā no ieraksta par Transportlīdzekļa bojājumiem izdarīšanas Transportlīdzekļa/Pakalpojuma nodošanas – pieņemšanas aktā vai jāatlīdzina Pasūtītājam zaudējumi par konstatētiem bojājumiem nē vēlāk kā 15 (piecpadsmit) darba dienu laikā pēc rēķina par zaudējumu atlīdzināšanu saņemšanas no Pasūtītāja.
6.29. Izpildītājam ir jānodrošina Pakalpojuma sniegšana vismaz darba dienās ar 8 (astoņu) stundu darba laiku.
6.30. Pakalpojuma sniegšanai Izpildītājs nodrošina vismaz 1 (vienu) servisa centru Rīgas Daugavas kreisā krasta administratīvajā teritorijā un vismaz 1 (vienu) servisa centru Rīgas Daugavas labā krasta administratīvajā teritorijā.
6.31. Izpildītājs sniedz Pakalpojumu kādā no Līguma 6.30. punktā minētajiem servisa centriem vai citā specializētajā autoservisā, par kuru Puses ir vienojušās.
6.32. Izpildītājam Līguma izpildes laikā jābūt spēkā esošai Valsts vides dienesta “C” kategorijas piesārņojošas darbības apliecinājumam, kas izsniegts saskaņā ar Ministru kabineta 2010. gada 30. novembra noteikumiem Nr. 1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”.
6.33. Pušu parakstīts Transportlīdzekļa/Pakalpojuma nodošanas – pieņemšanas akts ir pamats Izpildītāja rēķina izrakstīšanai Pasūtītājam izpildītā un pieņemtā Pakalpojuma apmaksai.
6.34. Līdz Pasūtītāja Pakalpojuma pieņemšanai visus ar Pakalpojumu un Transportlīdzekli saistītos riskus uzņemas Izpildītājs.
7. Preces pasūtīšana, piegāde un pieņemšana
7.1. [bookmark: _Ref367712660][bookmark: _Toc336440076][bookmark: _Ref336255145][bookmark: _Ref413066543][bookmark: _Ref336248080][bookmark: _Toc336440070]Pasūtītājs pasūta Preci pēc faktiskās nepieciešamības, iesniedzot Izpildītājam Preces pieteikumu (turpmāk – Preces pieteikums).
7.2. Preces pieteikumu iesniedz Pasūtītāja pilnvarotā persona Līguma 16.1.2. apakšpunktā noteiktajā kārtībā jeb nosūtot pieteikumu elektroniski uz Izpildītāja pilnvarotās personas e-pasta adresi, papildus telefoniski informējot Izpildītāja pilnvaroto personu par Preces pieteikuma iesniegšanu.
7.3. Pasūtītājs Preces pieteikumā norāda:
7.3.1. Preces nosaukumu;
7.3.2. Preces daudzumu;
7.3.3. Preces piegādes vietas adresi;
7.3.4. Pasūtītāja atbildīgās personas, kura pieņems Preci un parakstīs Preces pavadzīmi amatu, vārdu, uzvārdu un tālruņa numuru;
7.3.5. citu nepieciešamo informāciju.
7.4. Izpildītājs 1 (vienas) darba dienas laikā no Preces pieteikuma saņemšanas dienas sagatavo un iesniedz Pasūtītājam Līguma 16.1.2. apakšpunktā noteiktajā kārtībā Preces piedāvājumu (turpmāk – Piedāvājums).
7.5. Piedāvājumā Izpildītājs norāda Preču nosaukumu un oriģinālo un/vai alternatīvo rezerves daļu izmaksas par šo Preci.
7.6. Pasūtītājs 1 (vienas) darba dienas laikā no Piedāvājuma saņemšanas dienas:
7.6.1. ja nav iebildumi par Piedāvājumā norādīto, saskaņo Piedāvājumu, iesniedzot Izpildītājam Līguma 16.1.2. apakšpunktā noteiktajā kārtībā atbilstošu saskaņojumu, vai
7.6.2. ja ir iebildumi par Piedāvājumā norādīto, atsaka Piedāvājuma saskaņošanu, precizē Piedāvājumā norādītās Preces daudzumu un izmaksas un iesniedz Izpildītājam Līguma 16.1.2. apakšpunktā noteiktajā kārtībā motivētus iebildumus.
7.7. Līguma 7.6.2. apakšpunktā noteiktajā gadījumā Izpildītājs ne vēlāk kā 1 (vienas) darba dienas laikā no iebildumu saņemšanas dienas no Pasūtītāja, iesniedz Pasūtītājam jaunu Piedāvājumu, ņemot vērā Pasūtītāja iebildumos norādīto. Atkārtoti sagatavotā un iesniegtā Piedāvājuma saskaņošana notiek saskaņā ar Līguma 7.4. – 7.7. punktā noteikto.
7.8. Izpildītājs vismaz 1 (vienas) darba dienas pirms plānotās Preces piegādes dienas, Līguma 16.1.2. apakšpunktā noteiktajā kārtībā saskaņo ar Pasūtītāju Preces piegādes vai izsniegšanas laiku un precizē Preces piegādes vai izsniegšanas vietu.
7.9. [bookmark: _Hlk113523496]Izpildītājs nodrošina Preces piegādi vai izsniegšanu Pasūtītājam ne vēlāk kā 2 (divu) darba dienu laikā no Piedāvājuma saskaņošanas dienas.
7.10. Izpildītājs nodrošina Preces piegādi un izsniegšanu darba dienās: pirmdienā – ceturtdienā no plkst. 8.30 līdz plkst. 17.15 un piektdienā no plkst. 8.30 līdz plkst. 16.00.
7.11. Izpildītājs nodrošina piegādātās Preces izkraušanu bez papildu maksas.
7.12. Izpildītājs informē Pasūtītāju par attiecīga Pieteikuma izpildīšanu jeb par pasūtītās Preces piegādi, izkraušanu vai izsniegšanu ne vēlāk kā 1 (vienas) darba dienas laikā pēc Preču pavadzīmes abpusējās parakstīšanas dienas, nosūtot Preču pavadzīmes kopiju uz e–pasta adresi: ______________@rnparvaldnieks.lv.
7.13. [bookmark: _Toc336440079][bookmark: _Toc336440078]Ja Izpildītājs objektīvu un pamatotu iemeslu dēļ nevar veikt Preces piegādi vai izsniegšanu Līguma 7.9. punktā noteiktajā termiņā, Izpildītājs par to nekavējoties informē Pasūtītāju Līguma 16.1.2. apakšpunktā noteiktajā kārtībā. Šādā gadījumā Puses ir tiesīgas vienoties par Preces piegādes vai izsniegšanas termiņa pagarināšanu.
7.14. [bookmark: _Toc336440080][bookmark: _Ref336521447][bookmark: _Ref367712684][bookmark: _Ref367778268]Preces piegādi/izsniegšanu un nodošanu - pieņemšanu apstiprina Pušu parakstītā Preces pavadzīme.
7.15. Pasūtītājs atsaka Preces pieņemšanu un Preces pavadzīmes parakstīšanu, ja Prece neatbilst Preces pavadzīmē norādītajam vai tiek piegādāta vai izsniegta Piedāvājumam neatbilstoša, nekvalitatīva vai citādi Līgumam neatbilstoša Prece. Par konstatētajām Preces neatbilstībām Pasūtītājs sagatavo un iesniedz Izpildītājam Līguma 16.1.2. apakšpunktā noteiktajā kārtībā Preces neatbilstības aktu.
7.16. Līguma 7.15. punktā noteiktajā gadījumā Izpildītājs vismaz 1 (vienas) darba dienas laikā pēc Neatbilstības akta saņemšanas no Pasūtītāja apmaina Preci pret Līguma noteikumiem atbilstošo Preci.
7.17. [bookmark: _Ref367778243][bookmark: _Toc336440082]Pusēm rakstiska veidā vienojoties Līguma 7.16. punktā noteiktais Preces apmaiņas termiņš var tikt pagarināts.
7.18. Izpildītājs ir atbildīgs par piegādājamo vai izsniedzamo Preču nejaušas, pilnīgas vai daļējas bojāejas vai bojāšanās risku līdz Preces pavadzīmes abpusējai parakstīšanai.
7.19. Pasūtītāja Preces pieņemšana un Preces pavadzīmes parakstīšana neatbrīvo Izpildītāju no atbildības par Preces neatbilstībām, kas atklājas pēc Pasūtītāja Preces pieņemšanas.
7.20. Ja pēc Preces pavadzīmes abpusējas parakstīšanas Pasūtītājs konstatē, ka piegādāta/izsniegta Līguma noteikumiem neatbilstoša Prece, Pasūtītājs par to iesniedz Izpildītājam Līguma 16.1.2. apakšpunktā noteiktajā kārtībā pretenziju un uzaicina Izpildītāju Pasūtītāja norādītajā vietā un laikā ierasties akta sastādīšanai par konstatētajām neatbilstībām (defektiem un trūkumiem). Izpildītāja neierašanās gadījumā Pasūtītājs ir tiesīgs sastādīt aktu par konstatētajām neatbilstībām vienpersoniski bez Izpildītāja klātbūtnes un iesniegt to Izpildītājam kādā no Līguma 16.1. punktā norādītajiem dokumentu iesniegšanas veidiem.
7.21. Izpildītājam ir pienākums Līguma 7.16. punktā noteiktajā termiņā pēc Līguma 7.20. punktā minētā akta par konstatējām neatbilstībām saņemšanas no Pasūtītāja, par saviem līdzekļiem apmainīt Līguma noteikumiem neatbilstošo Preci pret Līguma noteikumiem atbilstošu Preci.
7.22. Pusēm rakstveidā vienojoties Līguma 7.21. punktā noteiktais Preces apmaiņas termiņš var tikt pagarināts.
7.23. Ja Pusēm rodas domstarpības Preces neatbilstību, defektu un trūkumu novērtējumā, Puses ir tiesīgas pieaicināt kopīgi izvēlēto neatkarīgo ekspertu, kura slēdziens Pusēm būs saistošs. Izdevumus par neatkarīga eksperta slēdzienu sedz Puse, kurai eksperta slēdziens būs nelabvēlīgs.
7.24. Pušu parakstītā Preces pavadzīme ir pamats pieņemtās Preces apmaksai.
8. Elektronisko preču pavadzīmju aprites kārtība
8.1. Puses ir tiesīgas preču piegādes/izsniegšanas pavadzīmju (turpmāk tekstā – Pavadzīmes), kas noformētas atbilstoši Latvijas Republikā spēkā esošajiem normatīvajiem aktiem un Līguma noteikumiem, iesniegšanā, saskaņošanā un parakstīšanā izmantot elektronisko datu apmaiņas sistēmu EDISOFT (turpmāk tekstā – EDI sistēma) un/vai elektronisko pastu, nosūtot Pavadzīmes PDF formātā uz šādām e-pasta adresēm:
8.1.1. Pasūtītāja e-pasta adrese: ___________@rnparvaldnieks.lv;
8.1.2. Izpildītāja e-pasta adrese: _______________________.
8.2. Izpildītājs iesniedz Pasūtītājam Pavadzīmes Līguma 8.1. punktā noteiktajā kārtībā ne vēlāk kā nākamajā darba dienā pēc Preces piegādes/izsniegšanas.
8.3. Pavadzīmes, kas iesniegtas šajā Līguma nodaļā noteiktajā kārtībā, tiek uzskatītas par iesniegtām un saņemtām nākamajā darba dienā pēc to nosūtīšanas.
8.4. Pavadzīmes tiek uzskatītas par pienācīgā kārtā sagatavotām, parakstītām un iesniegtām, ja tās ir nosūtītas kādai no Pusēm, no e-pasta adreses, kas satur domēna vārdu:
8.4.1. Pasūtītāja domēna vārds: “@rnparvaldnieks.lv”;
8.4.2. Izpildītāja domēna vārds: “@______________”.
8.5. Pavadzīmes, kas iesniegtas šajā Līguma nodaļā noteiktajā kārtībā tiek sagatavotas elektroniski un ir derīgas bez paraksta, bet šajās Pavadzīmēs minētā saimnieciskā darījuma esamību pamatos Preces pasūtījumi, kas veikti un izpildīti saskaņā ar Līguma noteikumiem.
8.6. Šajā Līguma nodaļā noteiktajā kārtībā noformētas, iesniegtas un apstiprinātas Pavadzīmes tiek pielīdzinātas oriģināliem dokumentiem un to iesniegšana papīra dokumentu formā nav nepieciešama, izņemot gadījumus, ja kāda no Pusēm, tai svarīgu iemeslu dēļ, iesniedz pieteikumu iesniegt Pavadzīmes papīra formā.
8.7. Pavadzīmes, kas nosūtītas izmantojot EDI sistēmu, tiek uzskatītas par iesniegtām un saņemtām EDI sistēmā ar brīdi, kad Pavadzīmes saņēmēja Puse pieslēdzas EDI sistēmai.
8.8. Gadījumā, ja Puse saņem e-pasta vai EDI sistēmas operatora paziņojumu par attiecīgā e-pasta sūtījuma nepiegādāšanu vai EDI sistēmas nepieejamību, šai Pusei par to nekavējoties jāinformē otra Puse, nosūtot paziņojumu uz Līguma 8.1.1., 8.1.2. apakšpunktā norādīto attiecīgās Puses e–pasta adresi.
8.9. Līguma 8.8. punktā noteiktajā gadījumā Puses iespējami īsākā laikā vienojas par citu nepiegādāto Pavadzīmju iesniegšanas veidu.
8.10. Gadījumā, ja Pavadzīmes ir saņemtas e-pastā, bet tās nav iespējams izlasīt, Pavadzīmes saņēmēja Pusei jāinformē par to otra Puse, nosūtot paziņojumu uz e-pasta adresi, no kuras attiecīga Pavadzīme ir nosūtīta, kopijā liekot attiecīgo Līguma 8.1.1., 8.1.2. apakšpunktā norādīto e-pasta adresi.
8.11. Par izmaiņām 8.1.1., 8.1.2. apakšpunktā norādītajās e-pasta adresēs, Pusei, kuras e-pasta adrese mainās, jāpaziņo par to otrai Pusei ne vēlāk kā 2 (divu) darba dienu laikā pēc šādu izmaiņu veikšanas, nosūtot elektronisko paziņojumu uz otras Puses pilnvarotās personas Līgumā norādīto e-pasta adresi.
8.12. Gadījumā, ja kāda no Pusēm 5 (piecu) darba dienu laikā no Pavadzīmes saņemšanas dienas neceļ pretenziju par Pavadzīmi, kas iesniegta šajā Līguma nodaļā noteiktajā kārtībā, tiek uzskatīts, ka attiecīgā Pavadzīme ir saņemta, pienācīgā kārtā apstiprināta un pieņemta turpmākai apstrādei/izpildei.
8.13. Gadījumā, ja Pavadzīme ir noformēta nekorekti, proti, ja tajā norādīta Līgumam neatbilstoša Preces cena, daudzums, kvalitāte, nosaukums; neprecīza/nepareiza Pasūtītāja juridiskā vai preču piegādes/izsniegšanas adrese u.tml., Pasūtītājs, ne vēlāk kā 5 (piecu) darba dienu laikā pēc neprecizitātes/neatbilstības konstatēšanas, informē par to Izpildītāju, nosūtot paziņojumu vai pretenziju elektroniski uz 8.1.2. apakšpunktā norādīto e-pasta adresi.
8.14. Šīs Līguma nodaļas noteikumi neietekmē Līguma 7., 9. nodaļā noteikto papīra formāta preču pavadzīmju aprites kārtību.
9. Samaksas kārtība
9.1. [bookmark: _Ref404593597]Pasūtītājs veic samaksu par izpildīto Pakalpojumu un piegādāto Preci šajā Līguma nodaļā noteiktajā kārtībā un termiņos.
9.2. Pasūtītājs veic samaksu par kvalitatīvu, Līguma un Tehniskās specifikācijas noteikumiem un prasībām atbilstošu Pakalpojumu 30 (trīsdesmit) kalendāro dienu laikā pēc Izpildītāja šādu dokumentu iesniegšanu Pasūtītājam:
9.2.1. abpusēji parakstīti Transportlīdzekļa/Pakalpojuma nodošanas - nodošanas akti par iepriekšējā mēnesī sniegtajiem Pakalpojumiem;
9.2.2. [bookmark: _Hlk113525678]Izpildītāja sagatavots un Pasūtītāja saskaņots rēķins par iepriekšējā mēnesī sniegtiem Pakalpojumiem, kas izrakstīts uz Līguma 9.2.1. apakšpunktā norādīto nodošanas – pieņemšanas aktu pamata. 
9.3. [bookmark: _Hlk113525697]Izpildītājs iesniedz Līgumā 9.2.1., 9.2.2. apakšpunktā minētos dokumentus Līguma 16.1. punktā noteiktajā kārtībā ne vēlāk kā līdz katra mēneša 5. datumam.
9.4. Izpildītājs, izrakstot rēķinus piemēro PVN likmi spēkā esošajos normatīvajos aktos noteiktajā kārtībā un apmērā.
9.5. Izpildītājs rēķinos papildus citiem obligātajiem rekvizītiem norāda Pasūtītāja piešķirto Līguma numuru, Līguma noslēgšanas datumu, izpildītā Pakalpojuma aprakstu un cenu bez PVN, PVN, kopējo rēķina summu ar PVN.
9.6. Ja rēķinā nav norādītā visa Līguma 9.5. punktā noteiktā informācija, Pasūtītājs nesaskaņo rēķinu un rakstiski informē Izpildītāju par rēķina neatbilstību Līguma 16.1.2. apakšpunktā noteiktajā kārtībā. Izpildītājs 3 (trīs) darba dienu laikā pēc informācijas par rēķina neatbilstību saņemšanas dienas, sagatavo Līgumam atbilstošu rēķinu un atkārtoti iesniedz to Pasūtītājam. Pasūtītājs neveic norēķinu ar Izpildītāju līdz brīdim, kamēr Izpildītājs nesagatavo un neiesniedz Līguma noteikumiem atbilstošu rēķinu un dokumentus.
9.7. Pasūtītājs veic samaksu par kvalitatīvu, Līguma noteikumiem atbilstošu Preci 30 (trīsdesmit) kalendāro dienu laikā pēc Preces pavadzīmes abpusējas parakstīšanas.
9.8. Izpildītājs, izrakstot Preces pavadzīmi, piemēro PVN likmi spēkā esošajos normatīvajos aktos noteiktajā kārtībā un apmērā.
9.9. Izpildītājs Preces pavadzīmē papildus citiem obligātajiem rekvizītiem norāda Pasūtītāja piešķirto Līguma numuru un noslēgšanas datumu, Preces nosaukumu, daudzumu, cenu un kopējo vērtību, Preces piegādes/izsniegšanas adresi un atlaidi.
9.10. Ja Preces pavadzīmē nav norādīta visa Līguma 9.9. punktā noteiktā informācija, Pasūtītājs atsaka Preces pavadzīmes saskaņošanu un informē Izpildītāju par konstatētajām Preces pavadzīmes neatbilstībām Līguma 16.1.2. apakšpunktā noteiktajā kārtībā.
9.11. Izpildītājs 3 (trīs) darba dienu laikā pēc Līguma 9.10. punktā minētās informācijas saņemšanas no Pasūtītāja, sagatavo Līgumam atbilstošu Preces pavadzīmi un atkārtoti iesniedz to Izpildītājam. Pasūtītājs neveic norēķinu ar Izpildītāju līdz brīdim, kamēr Izpildītājs neiesniedz Līgumam atbilstošu Preces pavadzīmi Pasūtītājam.
9.12. Pasūtītājs veic samaksu tikai par kvalitatīvu, Līguma noteikumiem atbilstošu Pakalpojumu un Preci. Ja Pakalpojums veikts nekvalitatīvi vai citādi neatbilst Līguma nosacījumiem, vai ir piegādāta nekvalitatīvā vai citādi Līgumam neatbilstoša Prece, samaksas termiņš tiek pagarināts attiecīgi par tādu laika periodu, kādā tiek novērstas pretenzijā vai aktā norādītās neatbilstības vai Līgumam neatbilstoša Prece tiek nomainīta pret Līgumam atbilstošu Preci.
9.13. Par samaksas dienu tiek uzskatīta diena, kādā Pasūtītājs iesniedza maksājuma uzdevumu bankas iestādē.
9.14. Katra no Pusēm sedz savus izdevumus par banku pakalpojumiem, kas saistīti ar naudas pārskaitījumu.
10. Pušu tiesības un pienākumi
10.1. Pasūtītājs:
10.1.1. pieņem kvalitatīvu, Līguma noteikumiem un prasībām atbilstošu Preci un Pakalpojumu;
10.1.2. sniedz Izpildītāja Preces piegādei un Pakalpojuma izpildei nepieciešamo informāciju;
10.1.3. veic samaksu par pieņemto Preci un Pakalpojumu Līgumā noteiktajā kārtībā un termiņā;
10.1.4. ir tiesīgs jebkurā brīdī veikt Pakalpojuma izpildes kontroli.
10.2. Pasūtītājam ir arī citas Līgumā un normatīvajos aktos noteiktās tiesības un pienākumi.
10.3. Izpildītājs:
10.3.1. ar savu darbaspēku, inventāru, materiāliem un tehnisko nodrošinājumu sniedz Pasūtītājam kvalitatīvu un Līguma noteikumiem atbilstošu Pakalpojumu un piegādā kvalitatīvu, Līgumam atbilstošu Preci;
10.3.2. piegādā vai izsniedz Preci Pasūtītājam Līgumā noteiktajā termiņā, nodrošinot piegādātās/izsniegtās Preces pilnīgu atbilstību Līguma un tā pielikumu prasībām, kā arī Preces atbilstību kvalitātes prasībām atbilstoši paredzētajam Preces izmantošanas veidam un intensitātei;
10.3.3. piegādā vai izsniedz Preci ražotāja standarta iepakojumā un marķējumā, nodrošinot pilnīgu Preces drošību pret iespējamiem bojājumiem to transportējot;
10.3.4. sniedz Pasūtītājam patiesu un pilnīgu informāciju par Preci, tā īpašībām, drošumu, tehniskās apkopes un lietošanas noteikumiem.
10.3.5. nodrošina Pakalpojuma izpildi saskaņā ar spēkā esošajiem normatīvajiem aktiem, atbilstošā kvalitātē un Līgumā noteiktajā termiņā. Par visiem apstākļiem, kas ietekmē Pakalpojuma izpildi, Izpildītājs nekavējoties rakstveidā informē Pasūtītāju;
10.3.6. pirms Pakalpojuma izpildes uzsākšanas brīdina Pasūtītāju par Līgumā neparedzētiem apstākļiem, kas var ietekmēt Pakalpojuma izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā apakšpunktā paredzētajās situācijās;
10.3.7. pēc Pasūtītāja pieteikuma sniedz pilnu informāciju par Pakalpojuma izpildes gaitu un nepieciešamības gadījumā sniedz visu nepieciešamo informāciju, kas ir Izpildītāja rīcībā un ir saistīta ar Līguma izpildi;
10.3.8. ir atbildīgs par darba drošības, darba aizsardzības, apkārtējās vides, kā arī citu spēkā esošo ārējo normatīvo aktu, kas reglamentē Pakalpojuma veikšanu, prasību ievērošanu un pasākumu nodrošināšanu;
10.3.9. nodrošina iespēju Pakalpojumu izpildē izmantot ne tikai Transportlīdzekļa ražotāja oriģinālās rezerves daļas, bet arī alternatīvās rezerves daļas, kuras atbilst Transportlīdzekļa ražotāja un ES prasībām, kā arī lietotas rezerves daļas; 
10.3.10. nodrošina iespēju Pasūtītāja pārstāvjiem klātienē pārliecināties par Pakalpojuma izpildi jebkurā Pakalpojuma izpildes posmā;
10.3.11. nodrošina nolietoto detaļu un/vai iekārtu un tehniku utilizāciju bez maksas.
10.4. Izpildītājam ir arī citas Līgumā un normatīvajos aktos noteiktās tiesības un pienākumi.
11. Preces un Pakalpojuma garantija
11.1. [bookmark: _Ref367704246]Izpildītājs garantē sniegtā Pakalpojuma un piegādātās Preces atbilstību Līguma nosacījumiem.
11.2. Preces garantijas termiņš ir 12 (divpadsmit) mēneši no Preces pavadzīmes abpusējas parakstīšanas dienas, ja vien Preču ražotājs nav noteicis citu Preces garantijas termiņu. Akumulatoru garantijas termiņš tiek noteikts saskaņā ar ražotāja garantijas saistībām.
11.3. Pakalpojuma garantijas termiņš ir 12 (divpadsmit) mēneši no Transportlīdzekļa/Pakalpojuma nodošanas - pieņemšanas akta abpusējās parakstīšanas dienas.
11.4. Pasūtītājs Preces garantijas laikā Preci uzglabā un lieto atbilstoši Preces lietošanas instrukcijai un uzglabāšanas noteikumiem. 
11.5. [bookmark: _Ref367704835][bookmark: _Ref367704401]Līguma 11.2., 11.3. noteiktajā Preces un Pakalpojuma garantijas termiņa laikā Izpildītājs, ne vēlāk kā 5 (piecu) darba dienu laikā pēc Izpildītāja garantijas gadījuma izsaukuma saņemšanas no Pasūtītāja, ierodas izsaukumā norādītāja vietā un par saviem līdzekļiem:
11.5.1. novērš Pasūtītāja konstatētās Preces un/vai Pakalpojuma neatbilstības vai
11.5.2. apmaina nekvalitatīvu vai citādi Līgumam neatbilstošu Preci pret kvalitatīvu, Līgumam atbilstošu Preci, vai
11.5.3. atmaksā nekvalitatīvās vai citādi Līgumam neatbilstošās Preces vērtību, ja samaksa par šo Preci jau ir veikta, bet Preci nav iespējams apmainīt.
11.6. Pasūtītājs garantijas gadījuma izsaukumu Izpildītājam piesaka Līguma 16.1.2., 16.1.3. vai 16.1.4. apakšpunktā noteiktajā kārtībā, papildus telefoniski informējot Izpildītāju par garantijas gadījuma izsaukuma nosūtīšanu.
11.7. Ja no Izpildītāja neatkarīgu objektīvu iemeslu dēļ Pakalpojuma neatbilstības nav iespējams novērst Līguma 11.6. punktā noteiktajā termiņā, Puses vienojas par šī termiņa pagarināšanu.
11.8. Ja Pusēm rodas domstarpības Preces vai Pakalpojuma neatbilstību novērtējumā, Puses ir tiesīgas pieaicināt kopīgi izvēlēto neatkarīgo ekspertu, kura slēdziens Pusēm būs saistošs. Izdevumus par neatkarīga eksperta slēdzienu sedz Puse, kurai eksperta slēdziens būs nelabvēlīgs.
11.9. Ja Izpildītājs nenovērš konstatētās Pakalpojuma neatbilstības šajā Līguma sadaļā vai Pušu vienošanās noteiktajā termiņā, Pasūtītājs ir tiesīgs novērst tās ar paša vai trešo personu resursiem un spēkiem. Šajā gadījumā Izpildītājam ir jāatlīdzina Pasūtītājam visas ar Pakalpojuma neatbilstību novēršanu saistītās izmaksas ne vēlāk kā 10 (desmit) darba dienu laikā pēc rēķina par šo izmaksu atlīdzināšanu saņemšanas no Pasūtītāja.
11.10. Līguma 11.5. punkta noteiktais pienākums Izpildītājam nav saistošs, ja Prece zaudējusi kvalitāti tāpēc, ka Pasūtītājs nav ievērojis Preces uzglabāšanas vai lietošanas noteikumus vai Transportlīdzekļa darbības traucējumi vai defekti radušies Pasūtītājam neievērojot ražotāja Transportlīdzekļa un/vai tā iekārtu lietošanas instrukcijas un noteikumus.
12. Pušu mantiskā atbildība
12.1. Puses normatīvajos aktos noteiktajā kārtībā ir atbildīgas viena otrai par nodarītajiem zaudējumiem, ja tie radušies Puses, tās darbinieku vai šīs Puses Līguma izpildē iesaistīto personu darbības vai bezdarbības rezultātā.
12.2. Puses normatīvajos aktos noteiktajā kārtībā ir atbildīgas trešajām personām par nodarītajiem zaudējumiem, ja tie radušies Puses, tās darbinieku vai šīs Puses Līguma izpildē iesaistīto personu darbības vai bezdarbības rezultātā.
12.3. Izpildītājs ir atbildīgs par Līgumā un normatīvajos aktos noteikto Preces un Pakalpojuma kvalitātes prasību ievērošanu un par šo prasību neievērošanu atbild Līgumā un normatīvajos aktos paredzētā kārtībā.
12.4. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
12.5. Ja Pasūtītājs neveic samaksu par Preci un/vai Pakalpojumiem Līgumā noteiktajā termiņā, Izpildītājam ir tiesības pieprasīt Pasūtītājam maksāt līgumsodu 0,1 % (nulle, komats, vienas desmitās daļas procenta) apmērā no termiņā nesamaksātās summas par katru nokavēto maksājuma dienu. Pasūtītājs līgumsodu samaksā 10 (desmit) darba dienu laikā pēc rēķina par līgumsodu saņemšanas no Izpildītāja.
12.6. Ja Izpildītājs neizpilda Pakalpojumu vai nepiegādāja/neizsniedza Preces Pasūtītājam Līgumā vai Pušu vienošanās noteiktajā termiņā, Pasūtītājam ir tiesības pieprasīt Izpildītājam maksāt līgumsodu 0,1 % (nulle, komats, vienas desmitās daļas procenta) apmērā no savlaicīgi neizpildītā Pakalpojuma vai/un nepiegādātās/neizsniegtās Preces vērtības par katru nokavēto dienu.
12.7. Ja Izpildītājs Līgumā vai Pušu vienošanās noteiktajā termiņā nav novērsis Pasūtītāja iesniegtajā pretenzijā vai Pakalpojuma neatbilstības aktā konstatētās Pakalpojuma neatbilstības, Pasūtītājam ir tiesības pieprasīt Izpildītājam maksāt līgumsodu 25,00 EUR (divdesmit pieci eiro un 00 centi) apmērā par katru kavējuma dienu.
12.8. Ja Izpildītājs Līgumā noteiktajā termiņā nav novērsis Pasūtītāja iesniegtajā pretenzijā vai Preces neatbilstības aktā konstatētās Preces neatbilstības (defektus un trūkumus) vai neapmaina nekvalitatīvu vai citādi Līgumam neatbilstošu Preci pret kvalitatīvu, Līgumam atbilstošu Preci, Pasūtītājam ir tiesības pieprasīt Izpildītājam maksāt līgumsodu 0,5 % (nulle, komats, piecu desmito daļu procenta) apmērā no savlaicīgi nesalabotas vai neapmainītās Preces vērtības par katru kavējuma dienu.
12.9. Ja Izpildītājs Līgumā vai Pušu vienošanās noteiktajā termiņā pēc garantijas gadījuma izsaukuma saņemšanas no Pasūtītāja, Līguma noteiktajā termiņā nav novērsis Pakalpojuma garantijas termiņa laikā konstatētos Pakalpojuma neatbilstības, Pasūtītājam ir tiesības pieprasīt Izpildītājam maksāt līgumsodu 25,00 EUR (divdesmit pieci eiro un 00 centi) apmērā par katru kavējuma dienu.
12.10. Ja Izpildītājs Līgumā noteiktajā termiņā pēc garantijas gadījuma izsaukuma saņemšanas no Pasūtītāja nav izpildījis Līguma 11.5.2. vai 11.5.3. apakšpunktā noteiktās saistības, Pasūtītājam ir tiesības pieprasīt Izpildītājam maksāt līgumsodu 0,5 % (nulle, komats, piecu desmito daļu procenta) apmērā no savlaicīgi neapmainītās vai neatmaksātās Preces vērtības par katru kavējuma dienu.
12.11. Ja Izpildītājs vienpusēji pirms Līguma termiņa beigām atkāpjas no Līguma, izņemot Līguma 15.10.1. - 15.10.6. apakšpunktā noteiktos gadījumus, Pasūtītājam ir tiesības pieprasīt Izpildītājam maksāt līgumsodu 10% (desmit procentu) apmērā no Līguma cenas, kas palikusi neapgūta uz Izpildītāja atkāpšanas no Līguma dienu. Tiek uzskatīts, ka Izpildītājs vienpusēji ir atkāpies no Līguma, ja Izpildītājs patvaļīgi, bez līgumiskā vai likumiskā pamata pārtrauca savu no Līguma izrietošo saistību izpildi un turpina tās nepildīt vairāk par 10. (desmit) kalendārajām dienām pēc pretenzijas saņemšanas no Pasūtītāja par Līguma saistību neizpildi noteiktajā termiņā, vai iesniedza Pasūtītājam paziņojumu par vienpusēju Līguma izbeigšanu vai atkāpšanos no Līguma.
12.12. Izpildītājs Līguma 12.6. – 12.11. punktā noteikto līgumsodu samaksā 10 (desmit) darba dienu laikā pēc rēķina par līgumsodu saņemšanas no Pasūtītāja.
12.13. Piemērojot Līgumā paredzēto līgumsodu, Pusēm ir jāievēro Civillikuma 1716. panta trešajā daļā noteiktais līgumsoda apmēra ierobežojums.
12.14. Pasūtītājam ir tiesības ieskaita kārtībā samazināt par Preci un Pakalpojumu maksājamo naudas summu tādā apmērā, kāda ir Līguma noteiktajā kārtībā aprēķinātā līgumsoda summa Izpildītājam.
12.15. Pēc līgumsoda maksātāja Puses rakstiskā lūguma līgumsoda prasītāja Puse var samazināt maksājamo līgumsodu, ievērojot samērīguma principu, kā arī Līguma saistību neizpildes vai nepienācīgas izpildes sekas, iemeslus un apstākļus.
12.16. Līgumsoda samaksa neatbrīvo Puses no saistību izpildes.
13. [bookmark: _Ref367098337]Nepārvarama vara
13.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
13.2. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, civiliedzīvotāju nemieri, valsts un pašvaldību institūciju rīcība un to pieņemtie normatīvie akti, lēmumi un rīkojumi, kā arī citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
13.3. Pusēm ir tiesības pagarināt Līguma nosacījumu izpildes termiņus par laika posmu, kurā darbojas nepārvaramā vara, ja Puse ne vēlāk par 3 (trīs) darba dienām no nepārvaramas varas iestāšanās dienas paziņo otrai Pusei par neiespējamību pildīt savas saistības, kas radušās nepārvaramās varas dēļ. 
13.4. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 13.3. punkta noteikumus.
13.5. Ja nepārvaramās varas dēļ Līguma izpilde aizkavējas ilgāk par 1 (vienu) mēnesi, Puses ir tiesīgas vienpusēji izbeigt Līgumu, par to rakstveidā brīdinot otru Pusi vismaz 5 (piecas) darba dienas iepriekš.
13.6. Ja Līgums tiek izbeigts nepārvaramās varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus vai pieprasīt kompensāciju par jebkura veida zaudējumiem.
14. Personu datu aizsardzība un konfidencialitāte
14.1. Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi.
14.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošo datu aizsardzības tiesību aktiem.
14.3. Pusēm ir jāievēro piemērojamie tiesību akti personas datu aizsardzības jomā. Par šo tiesību aktu prasību neievērošanu Puses atbild normatīvajos aktos noteiktajā kārtībā.
14.4. Puses tiek atbrīvotas no atbildības par personas datu apstrādi, ko saņēmušas, no vispār pieejamiem avotiem, kā arī informācijas, datu izplatīšanu, kas tika izplatīti un publicēti vai citā veidā bija pieejami masu informācijas avotos un internetā.
14.5. Puses ir tiesīgas apstrādāt personas datus tikai tik ilgi, cik tas nepieciešams, lai pienācīgi izpildītu no Līguma izrietošas saistības.
14.6. Puses apņemas Līguma darbības laikā, kā arī pēc Līguma izbeigšanas bez otras Puses iepriekšējas rakstiskas atļaujas neizpaust, neizplatīt un jebkādā citādā nenodot trešajām personām Pušu rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Pakalpojuma sniegšanas procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
14.7. Puses nodrošina informācijas konfidencialitātes noteikumu izpildi arī no jebkuru trešo personu puses, ko Puses piesaistījusi Līguma izpildei.
15. Līguma darbības termiņš, grozīšana un izbeigšana
15.1. [bookmark: _Ref367708847]Līgums stājas spēkā ar tā abpusēju parakstīšanas dienu.
15.2. Līgums ir spēkā 24 (divdesmit četrus) mēnešus vai līdz Līguma cenas apguvei.
15.3. Pusēm rakstiskā veidā vienojoties Līguma izpildes termiņš var tikt pagarināts par laiku līdz 6 (sešiem) mēnešiem.
15.4. Līguma grozījumi ir spēkā tikai tad, ja tie izdarīti rakstveidā, un tos parakstījušas abas Puses.
15.5. Līguma grozījumi ir pieļaujami:
15.5.1. ja tie nemaina Līguma vispārējo raksturu;
15.5.2. ja tie atbilst PIL 61. panta nosacījumiem.
15.6. Visi Līguma pielikumi, grozījumi un papildinājumi ir neatņemama Līguma sastāvdaļa.
15.7. Puses var izbeigt Līgumu pirms Līguma darbības termiņa beigām, Pusēm savstarpēji rakstveidā vienojoties.
15.8. Pasūtītājam ir tiesības vienpusēji izbeigt Līgumu bez Izpildītāja piekrišanas jebkurā no šādiem gadījumiem:
15.8.1. Izpildītājs vismaz 2 (divas) reizes nokavējis Līguma noteiktos Pakalpojuma izpildes vai Preces piegādes vai izsniegšanas termiņu, par ko Pasūtītājs iesniedza Izpildītājam vismaz 2 (divas) pretenzijas;
15.8.2. Izpildītājs vismaz 2 (divas) reizes Pakalpojumu sniedza neatbilstoši Līguma (t.sk. Tehniskās specifikācijas) noteikumiem, kvalitātes vai tehnoloģijas prasībām, par ko Pasūtītājs ir iesniedzis Izpildītājam vismaz 2 (divas) pretenzijas vai 2 (divus) Pakalpojuma neatbilstības aktus;
15.8.3. Izpildītājs vismaz 2 (divas) reizes piegādāja nekvalitatīvu vai citādi Līgumam neatbilstošu Preci, par ko Pasūtītājs ir iesniedzis Izpildītājam vismaz 2 (divas) pretenzijas vai 2 (divus) Preces neatbilstības aktus;
15.8.4. Izpildītājs nav iesniedzis Līguma saistību izpildes nodrošinājumu atbilstoši Līguma 3. sadaļas noteikumiem vai laicīgi nepagarināja Bankas garantijas vai Apdrošināšanas polises spēkā esamības termiņu;
15.8.5. Izpildītājs nav iesniedzis civiltiesiskās atbildības apdrošināšanas polisi atbilstoši Līguma 4. sadaļas noteikumiem vai laicīgi nepagarināja civiltiesiskās atbildības apdrošināšanas polises spēkā esamības termiņu;
15.8.6. Izpildītājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
15.8.7. Ja Pasūtītājam ir zudusi nepieciešamība pēc Preci un Pakalpojuma. Šī Līguma apakšpunkta noteikumi neattiecas uz jau pasūtīto Preci un Pakalpojumu.
15.8.8. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
15.8.9. ierosināta Izpildītāja maksātnespējas vai tiesiskās aizsardzības procesa lieta vai īstenots Izpildītāja ārpustiesas tiesiskās aizsardzības process;
15.8.10. uzsākta Izpildītāja likvidācija, apturēta vai izbeigta Izpildītāja saimnieciskā darbība;
15.8.11. ir iestājušies nepārvaramas varas apstākļi.
15.9. Līguma 15.8.7. apakšpunktā noteiktajā gadījumā Pasūtītājs ir tiesīgs vienpusēji izbeigt Līgumu, rakstiski Līgumā noteiktajā kārtībā paziņojot Izpildītājam par Līguma izbeigšanu vismaz 1 (vienu) mēnesi iepriekš. Šajā gadījumā Izpildītājs nav tiesīgs prasīt Pasūtītājam atlīdzināt zaudējumus, kas var rasties Izpildītājam Līguma izbeigšanas dēļ.
15.10. Izpildītājam ir tiesības vienpusēji izbeigt Līgumu bez Pasūtītāja piekrišanas jebkurā no šādiem gadījumiem:
15.10.1. Pasūtītājs vismaz 2 (divas) reizes neveica samaksu par Preci un/vai Pakalpojumu Līgumā noteiktajā termiņā un katrs šāds maksāšanas nokavējums pārsniedza 10 (desmit) kalendārās dienas, par ko Izpildītājs ir iesniedzis Pasūtītājam vismaz 2 (divas) pretenzijas;
15.10.2. ierosināta Pasūtītāja maksātnespējas vai tiesiskās aizsardzības procesa lieta vai īstenots Pasūtītāja ārpustiesas tiesiskās aizsardzības process;
15.10.3. uzsākta Pasūtītāja likvidācija, apturēta vai izbeigta Pasūtītāja saimnieciskā darbība;
15.10.4. Pasūtītājs apzināti Izpildītājam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
15.10.5. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
15.10.6. ir iestājušies nepārvaramas varas apstākļi.
15.11. Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanu atbilstoši Līguma 16.4. punkta noteikumiem. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
15.12. Līguma termiņam beidzoties vai Līguma pirmstermiņa izbeigšanas gadījumā, Puses sapratīgā termiņā bez nepamatotas novilcināšanas veic savstarpējos norēķinus, līgumsoda samaksu, zaudējumu atlīdzināšanu u.c. darbības saistībā ar līgumattiecību izbeigšanos.
16. Pušu saziņa un korespondence, pilnvarotās un atbildīgās personas
16.1. Visus ar Līguma izpildi saistītos dokumentus, tajā skaitā rēķinus, iesniegumus, paziņojumus, uzaicinājumus, informāciju, pieteikumus, pretenzijas, aktus, vienošanās u.tml., viena Puse iesniedz otrai Pusei kāda no šādiem veidiem:
16.1.1. nododot personīgi Līguma 16.2.1., 16.2.2. apakšpunktā norādītajai otras Puses pilnvarotajai personai;
16.1.2. nosūtot elektroniski uz otras Puses pilnvarotās personas Līgumā 16.2.1., 16.2.2. apakšpunktā norādīto e-pasta adresi;
16.1.3. nosūtot elektroniski uz otras Puses Līgumā norādīto e-pasta adresi;
16.1.4. nosūtot ar pasta sūtījumu uz otras Puses Līgumā norādīto juridisko adresi.
16.2. Puses vienojas, ka ar Līguma izpildi saistītos jautājumus, tajā skaitā, bet ne tikai: iesniedz, saskaņo un apstiprina remonta izmaksu kalkulāciju; iesniedz pieteikumus, piesaka garantijas gadījuma izsaukumus, veic apmaksas kontroli, lemj par Pakalpojuma izpildes un citu termiņu pagarināšanu; iesniedz, saņem un saskaņo rēķinus un pieņemšanas – nodošanas aktus; nodod rēķinus apmaksai; sagatavo, parakstā un iesniedz pretenzijas, neatbilstības aktus, brīdinājumus, atgādinājumus, sniedz informāciju, veic Līguma izpildes uzraudzību un kvalitātes kontroli u.c., risinās šādas Pušu pilnvarotās personas:
16.2.1. no Pasūtītāja puses:
· _______________________, _____________________________________________,
tālr. Nr. ________________, e-pasta adrese: __________@rnparvaldnieks.lv;
16.2.2. no Izpildītāja puses:
· _______________________, _____________________________________________,
tālr. Nr. ________________, e-pasta adrese: _____________________.
16.3. Puses vienojas, ka datu apmaiņa primāri tiks veikta elektroniski, tomēr Līguma nosacījumi, kuri paredz attiecīga dokumenta sagatavošanu un iesniegšanu otrai Pusei elektroniski Līguma 16.1.2. vai 16.1.3. noteiktajā kārtībā, neietekmē Līguma Puses tiesības sagatavot šo dokumentu papīra formā un iesniegt to otrai Pusei Līguma 16.1.1. vai 16.1.4. punktā norādītajā dokumentu iesniegšanas veidā.
16.4. Visa Pušu sarakste un korespondence, tajā skaitā informācija, dokumenti, akti, atskaites, norādījumi, rēķini, paziņojumi, pretenzijas, saskaņošanas, iesniegumi, vienošanās u.c.) uzskatāma par iesniegtu un saņemtu 7. (septītajā) dienā pēc nodošanas pasta pakalpojumu sniedzējam; attiecīgajā darba dienā, ja korespondence nodota personīgi Puses pilnvarotajai personai pret parakstu; vai arī nākamajā darba dienā, ja korespondence nosūtīta uz Līgumā norādītājām Pušu un viņu pilnvaroto personu elektroniskā pasta adresēm, no pirmdienas līdz ceturtdienai no plkst. 8.30 līdz plkst. 17.15, un piektdienā no plkst. 8.30 līdz plkst. 16.00.
17. Korupcijas un interešu konflikta riska novēršana
Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem.
18. Nobeiguma noteikumi
18.1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā saskaņā ar Latvijas Republikas likumdošanu.
18.2. Puses rakstiskā veidā paziņo viena otrai:
18.2.1. par izmaiņām Līgumā norādītajās Pušu pilnvarotajās personās un Līguma izpildē iesaistītajos apakšuzņēmējos un kvalificētajos speciālistos;
18.2.2. par Puses firmas (nosaukuma) maiņu;
18.2.3. par Puses juridiskā statusa maiņu;
18.2.4. par Puses juridiskās adreses maiņu;
18.2.5. par Puses korespondences adreses maiņu;
18.2.6. par jebkura Līgumā norādītā tālruņa numura vai elektroniskā pasta adreses maiņu;
18.2.7. par Puses likvidācijas vai reorganizācijas uzsākšanu;
18.2.8. par Puses saimnieciskās darbības apturēšanu;
18.2.9. par Puses saimnieciskās darbības izbeigšanu;
18.2.10. par Puses tiesiskās aizsardzības procesa lietas ierosināšanu;
18.2.11. par Puses tiesiskās aizsardzības procesa īstenošanu ārpustiesas tiesiskās aizsardzības procesā;
18.2.12. par Puses maksātnespējas procesa lietas ierosināšanu.
18.3. Paziņojumu par Līguma 18.2. punktā norādītājiem apstākļiem (turpmāk – Paziņojums) ir tiesīgi iesniegt Pušu Uzņēmumu reģistrā reģistrētās amatpersonas ar paraksta tiesībām un prokūristi; Pušu pilnvarotie pārstāvji, kuriem šādas tiesības piešķirtās ar notariālo vai parasto komercpilnvaru, kā arī Līgumā norādītās Pušu pilnvarotās personas. Paziņojums iesniedzams ne vēlāk kā 5 (piecu) darba dienu laikā pēc attiecīgo apstākļu iestāšanās.
18.4. Paziņojums iesniedzams kādā no Līgumā 16.1. punkta apakšpunktos noteiktajiem informācijas un dokumentu iesniegšanas veidiem, nepieciešamības gadījumos pievienojot dokumentus, kas apstiprina Paziņojumā minētās izmaiņas.
18.5. Līguma 18.2. punktā paredzētās izmaiņas, kas ietekmē Līguma nosacījumus, kuras viena Puse ir pieteikusi otrai Pusei ievērojot Līguma 18.2.–18.4. punkta noteikumus, tiek uzskatītas par attiecīgu Līguma nosacījumu grozījumiem, ja šīs izmaiņas Līguma 16.1. punktā noteiktajā kārtībā ir akceptējusi kāda no Līguma 18.3. punktā minētajām otrās Puses personām. Šajā gadījumā atsevišķa Pušu vienošanās par Līguma grozījumiem netiek slēgta.
18.6. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
18.7. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
18.8. Pusēm nav tiesību nodot savas ar Līgumu uzņemtās saistības trešajai personai bez otras Puses rakstiskas piekrišanas, izņemot gadījumu, kad Izpildītājs Līguma izpildē ir piesaistījis apakšuzņēmēju.
18.9. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
18.10. Līgums ir sagatavots latviešu valodā, parakstīts elektroniski un satur:
18.10.1. Līguma pamattekstu;
18.10.2. Līguma 1. pielikumu „Tehniskā specifikācija”;
18.10.3. Līguma 2. pielikumu „Finanšu piedāvājums”.
19. Pušu rekvizīti un paraksti*
	Pasūtītājs:
	Izpildītājs:[footnoteRef:2] [2:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 


	SIA “Rīgas namu pārvaldnieks”
Juridiskā adrese:
Aleksandra Čaka iela 42, Rīga, LV-1011
e-pasts: rnparvaldnieks@rnparvaldnieks.lv
Reģ. Nr. 40103362321
Bankas rekvizīti: Luminor Bank AS Latvijas filiāle
Kods: RIKOLV2X
Konts: LV83RIKO0002013219546

___________________
/__________________/


	______ “___________________”

___________________________
e-pasts: _____________________
Reģ. Nr. ____________________
Bankas rekvizīti:
___________________________
Kods: ______________________
Konts: _____________________

____________________
/___________________/








*ŠIS LĪGUMS IR ELEKTRONISKI PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGU
Līguma parakstīšanas datums ir pēdējā pievienotā droša elektroniskā paraksta un tā laika zīmoga datums

